KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. december 10-i ülésére)


TÁRGY: 	A KISKŐRÖSI 1752, 1750, 1747 ÉS 1849 HRSZ-Ú ÖNKORMÁNYZATI UTAK NYOMVONALÁNAK RENDEZÉSE


A Kormány a Budapest – Belgrád közötti vasútvonal átfogó fejlesztéséről döntött és azt a Budapest-Belgrád vasútvonal újjáépítési beruházás magyarországi szakaszának fejlesztéséről, kivitelezéséről és finanszírozásáról szóló 2020. évi XXIX. törvénnyel kiemelten közérdekű beruházásnak minősítette. A vasútfejlesztés jelentős mértékben érinti Kiskőrös város közigazgatási területét. A kivitelezési munkák során a Kiskőrös 1752, 1750, 1747 és 1849 hrsz-ú kivett közterület (út) megnevezésű ingatlanok organizációs útként kerültek meghatározásra.

Az Önkormányzat tulajdonát képező utakat a V-Híd Építő Zrt., mint kivitelező a Budapest-Belgrád közötti vasútvonal kivitelezése során a korábban kiadott tulajdonosi és közútkezelői hozzájárulásban foglaltak szerinti célokra, azaz organizációs útként használta.

Az Önkormányzat és a Kivitelező közötti szóbeli egyeztetések során megállapodás született arról, hogy az építési területről történő kivitelezői levonulást megelőzően az út felújítási és helyreállatási munkáit a 1752, 1750, 1747 és 1849 hrsz-ú utakon elvégzi, Kiskőrös Város Önkormányzata Helyi Építési Szabályzatáról és Szabályozási Tervéről szóló 18/2015. önk. rendelet (a továbbiakban: HÉSZ) 1. melléklet Szabályozási Terv E2, E3 és E4 tervlapja szerint az utakat kiszélesíti, a meglévő burkolatot megerősíti, illetve a burkolat nélküli útszakaszt útalappal látja el. 

A BKVM Kormányhivatal Földhivatali Főosztály Földhivatali Osztály 5. (Kiskőrös) az 1750, 1747, 1849, 1790/2, 1791, 1792, 1793/1, 1793/3, 1793/4, 1793/5, 1793/6, 1793/7, 1794, 1795, 1796, 1797, 1798/2, 1812/1 és 1812/2 hrsz-ú földrészletek telekhatárrendezését/telekalakítását a 2025. július 15. napján véglegessé vált határozatával engedélyezte. 

Fent nevesített telekhatárrendezéssel a magántulajdonban lévő földrészletek - az előterjesztés mellékletét képező - változási vázrajzban foglalt területmértéke beolvad az Önkormányzat tulajdonát képező 1750 és az 1849 hrsz-ú utak területébe, megfelelve a HÉSZ kiszabályozásának.

Az adásvétellel érinett földrészletek vételárát az ingatlanforgalmi szakértő 1.500,-Ft/m2 árban határozta meg. Az adásvétellel érintett össz területmérték 3539 m2, az összesített vételár 5.308.500,-Ft.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. december 08.
	Domonyi László sk.
	polgármester






HATÁROZAT-TERVEZET


A Képviselő-testület

1. egyetért azzal, hogy Kiskőrös Város Önkormányzata a város Helyi Építési Szabályzatáról és Szabályozási Tervéről szóló 18/2015. önk. rendelet (a továbbiakban: HÉSZ) 1. melléklet Szabályozási Terv E2, E3 és E4 tervlapja szerinti útszélesítés céljából, visszterhes tulajdonszerzés útján megvásárolja a határozat-tervezet mellékletét képező telekalakítással vegyes adásvételi szerződés-tervezet melléklete szerinti, változási vázrajzban foglalt földrészleteket a szerződésben foglalt tulajdonjog-átruházási feltételekkel 
2. felhatalmazza a polgármestert, a határozat-tervezet mellékletét képező telekalakítással vegyes adásvételi szerződés és a kapcsolódó jognyilatkozatok megtételére és aláírására, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

